《送梓宪胡揆少卿赴阙》
宋代·冯山

富贵一鼎味，谓尝须过食。功名万钧器，负趋少量力。

不胜苦尔体，不厌伤尔臆。谁能达涯涘，百动靡一息。

古人去我远，独公抱清识。进退处以道，始终完无隙。

车马切严召，江湖正遥忆。贤达事如此，贪懦犹且惑。

是岂时俗知，聱牙相缄嘿。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。